**Prilog 7b.**

**ŽUPANIJSKI SUD U ZADRU**

**Ulica Plemića Borelli 9**

**23000 Zadar**

**Matični broj: 3142434 Šifra djelatnosti: 8423**

**OIB: 97465301721 Razdjel: 109**

**RKP broj: 3496 Glava: 10965**

**Razina: 11**

**OBRAZLOŽENJE POSEBNOG DIJELA FINANCIJSKOG PLANA ZA 2025.**

**I PROJEKCIJA ZA 2026. I 2027.**

Županijski sud u Zadru obavlja poslove i zadatke vođenja sudskih postupaka iz nadležnosti Županijskih sudova. Funkcijska klasifikacija: 0330 – sudovi.

**Aktivnost A638000 – Vođenje sudskih postupaka iz nadležnosti županijskih sudova**

|  |  |  |  |  |  |
| --- | --- | --- | --- | --- | --- |
| Program | Tekući plan 2024. | Plan  2025. | Plan  2026. | Plan  2027. | Indeks 2025. /2024. |
| 2803 Vođenje sudskih postupaka | 2.841.033,00 | 3.594.980,00 | 3.641.177,00 | 3.673.988,00 | 126,54 |

## Financijski plan za 2025. iskazan je u visini 126,54% visine tekućeg plana (rebalansa) za 2024. uslijed porasta rashoda za zaposlene; i to: povećanja broja zaposlenih, porasta osnovice bruto plaće za namještenike, službenike i dužnosnike, rasta koeficijenata uslijed „prevođenja“ istih temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/2024), uvođenjem prava dužnosnika na ostale materijalne rashode za zaposlene (npr. regres, božićnica, dar za djecu i slično) te posljedično i porasta visine doprinosa na plaće.

Materijalni rashodi također bilježe značajan porast uslijed: rasta cijena roba/usluga/radova i povećane potrošnje, poduzimaju se i aktivnosti oko tekućeg i investicijskog održavanja građevinskog objekata, različite opreme i vozila.

Rashodi za nabavu nefinancijske imovine također bilježe porast uslijed planiranih investicija u dijelu dodatnih ulaganja u građevinski objekt, uredski namještaj, opremu te vozni park.

U nastavku ovog Obrazloženja navedena su pojašnjenja načina izračuna pojedinih stavki financijskog plana odnosno projekcija po godinama:

OBRAZLOŽENJE ZA 2025.

PLAĆE I DOPRINOSI - Na dan 01. lipnja 2024. obračunata je plaća za svibanj/2024 za 52 zaposlenika od čega su 14 pravosudni dužnosnici. ŽS Zadar ima odobrenje za ukupno 19 sudaca (+5 u odnosu na 2024.) i odobrenje za zapošljavanje 1 službenika, baza za izračun bruto plaće i doprinosa za 2025. je broj od ukupno 58 zaposlenih. Budući da su na plaći za svibanj 2024. ukalkulirani novi koeficijenti, ažuriran minuli rad odnosno ukalkuliran je dodatak za radni staž, ista je bila polazište za izradu plana za 2025.

OSTALI RASHODI ZA ZAPOSLENE (prava po KU) - Baza za izračun (uskrsnice, božićnice, regresa) je 58 zaposlenika, uzimajući u obzir da i pravosudnim dužnosnicima pripadaju prava na:

1. naknadu za odvojeni život od obitelji i naknadu troškova putovanja u mjesto stanovanja obitelji u vrijeme tjednog odmora i državnih blagdana kada pravosudni dužnosnik to pravo ostvaruje sukladno posebnom zakonu,

2. naknadu troškova za službena putovanja i putne troškove u svezi s obnašanjem pravosudne dužnosti,

3. naknadu troškova prijevoza na posao i s posla,

4. godišnju nagradu za uskrsne i božićne blagdane,

5. dar za dijete do navršenih 15 godina života,

6. regres za korištenje godišnjeg odmora,

7. sistematski pregled

U ostalim rashodima iskazane su i jubilarne nagrade za 7 zaposlenika, darovi za djecu, različite pomoći i potpore zaposlenicima (npr. za novorođenče, za bolovanja preko 90 dana, u slučaju smrti i slično).

NAKNADE ZA PRIJEVOZ ZA RAD NA TERENU I ODVOJENI ŽIVOT - Baza za izračun je obračunati i isplaćeni prijevoz za 52 zaposlenika (iznos prijevoza za svibanj x 12 mjeseci + projekcija iznosa za 6 novih zaposlenika x 12 mjeseci)

MATERIJALNI RASHODI - U materijalnim rashodima najzastupljeniji su rashodi za: uredski materijal i ostale materijalne rashode u iznosu od 15 tis. EUR, energiju u iznosu od 75 tis. EUR, usluge telefona, pošte i prijevoza u iznosu od 21 tis. EUR, zakupnine i najamnine multifunkcijskih uređaja (ispisivanje, kopiranje, skeniranje) u iznosu od 10 tis. EUR te intelektualne i osobne usluge u iznosu od 735 tis. EUR (odvjetnici, vještaci, tumači, porotnici).

TEKUĆE ODRŽAVANJE - Tekuće i investicijsko održavanje opreme u naravi se odnosi na servisiranje 18 klima uređaja (elektronika i motori) te druge opreme za održavanje i zaštitu, tekuće i investicijsko održavanje građevinskog objekta na lokaciji Zadar, Ulica Plemića Borelli 9 (popravci stolarije, instalacija, popravci sanitarnih čvorova, popravci elektro instalacija) te tekuće i investicijsko održavanje voznog parka.

KAPITALNO ODRŽAVANJE - Zamjena svih dotrajalih prozora na zgradi uz nadzor konzervatora te Adaptacija i uređenje sjeverozapadnog dijela zgrade (podruma i prizemlja), prva faza u iznosu od 500.000,00 EUR.

NABAVA OPREME I VOZILA – Nabava uredske opreme (stolnih i prijenosnih računala), uredskog namještaja, opreme za održavanje i zaštitu, instrumenata uređaja i strojeva te nabava 1 osobnog vozila za potrebe voznog parka Suda putem financijskog leasinga.

OBRAZLOŽENJE ZA 2026.

PLAĆE I DOPRINOSI - Izračun je baziran na 58 zaposlenih bez novih zapošljavanja u 2026. uz blagi porast od +1,2% koje se odnosi na minuli rad odnosno dodatak za radni staž u odnosu na podatke iskazane u 2025.

KAPITALNO ODRŽAVANJE - Adaptacija i uređenje sjeverozapadnog dijela zgrade (podruma i prizemlja), druga faza u iznosu od 500.000,00 EUR.

Ostale stavke u odnosu na prethodnu 2025. su iskazane u istom iznosu ili bilježe blagi porast, uz napomenu da je metodologija izračuna ostala ista, uz poštivanje zadanih limita po skupinama.

OBRAZLOŽENJE ZA 2027.

PLAĆE I DOPRINOSI - Izračun je baziran na 58 zaposlenih bez novih zapošljavanja u 2027. uz blagi porast od +1,5% koje se odnosi na minuli rad odnosno dodatak za radni staž u odnosu na podatke iskazane u 2026.

KAPITALNO ODRŽAVANJE - Adaptacija i uređenje sjeverozapadnog dijela zgrade (podruma i prizemlja), treća faza u iznosu od 500.000,00 EUR.

Ostale stavke u odnosu na prethodnu 2026. su iskazane u istom iznosu ili bilježe blagi porast, uz napomenu da je metodologija izračuna ostala ista, uz poštivanje zadanih limita po skupinama.

VLASTITI PRIHODI (izvor 31) – odnose na prihode od preslike dokumenata, a planiraju se utrošiti za nabavu uredske opreme i namještaja kroz sve tri promatrane godine.

Ostali izvori financiranja: ostali prihodi za posebne namjene (IF 43), pomoći EU (IF 51) i ostale pomoći i darovnice (IF 52) nisu iskazani odnosno planirani u svim promatranim godinama.

Plan i projekcije za razdoblje 2025. – 2027.



Broj: 17 Su-493/2024

U Zadru, 24. prosinca 2024.

Predsjednik Županijskog suda u Zadru

Ivan Marković